ดิอะเมซิ่งเรซ
เวอร์ชันต่างๆ ของดิ อะเมซิ่ง เรซ

เวอร์ชันต้นฉบับของ ดิ อะเมซิ่ง เรซ คือเวอร์ชันของสหรัฐอเมริกา ซึ่งออกอากาศครั้งแรกทางสถานีโทรทัศน์ซีบีเอส ในเดือน พฤศจิกายน ค.ศ. 2001 โดยในเดิอนตุลาคม ค.ศ. 2005 ซีบีเอส ให้เอกสิทธิ์ประเทศอื่นในการทำ ดิ อะเมซิ่ง เรซ เป็นของตนเอง โดยบัวนาวิสต้า อินเตอร์เนชั่นแนล เอเชีย-แปซิฟิก (BVITV-AP) และ โซนี่ พิกเจอร์ส เอนเตอร์เทนเมนต์ เอเชีย (บริษัทแม่ของ เอเอกซ์เอ็น เอเชีย) ได้ผลิตดิ อะเมซิ่ง เรซ ในเวอร์ชันเอเชีย โดยมีชื่อว่า ดิ อะเมซิ่ง เรซ เอเชียในเดือนเดียวกันนั้นเอง  โดยซีซั่นแรกเริ่มรับสมัครตั้งแต่เดือน กุมภาพันธ์ จนถึงปลายเดือน มีนาคม ค.ศ. 2006 เริ่มถ่ายทำในเดือนมิถุนายน และฤดูกาลแรกออกอากาศตั้งแต่วันที่ 9 พฤศจิกายน ค.ศ. 2006 ถึง 1 กุมภาพันธ์ ค.ศ. 2007 หลังจากนั้นเองยังมี ดิ อะเมซิ่ง เรซ เอเชีย ตามอีก 2 ฤดูกาล
ในช่วงปี ค.ศ. 2005 เอเอกซ์เอ็น เซ็นทรัลยุโรป ได้ประกาศเวอร์ชันเซ็นทรัลยุโรปออกมาโดยให้ชื่อว่า ดิ อะเมซิ่ง เรซ เซ็นทรัล ยุโรป การสมัครปิดลงโดยมีจำนวนผู้สมัครกว่า 2,500 คน และคาดว่าจะถ่ายทำในปี ค.ศ. 2006 และออกอากาศในเดือน กันยายน ในปีเดียวกัน โดยจนถึงปัจจุบันรายการก็ยังไม่ได้ออกอากาศ และถูกถอดออกจากเว็บไซต์ของเอเอกซ์เอ็น ทำให้มีข่าวลือกันว่ารายการนี้อาจถูกยกเลิก
นอกจากนี้บริษัทผลิดรายการอิสระของอเมริกาใต้แห่งหนึ่งประกาศในช่วงปลายปี ค.ศ. 2006 ว่าจะมีการออกอากาศเวอร์ชันบราซิลของ ดิ อะเมซิ่ง เรซ ในชื่อ ดิ อะเมซิ่ง เรซ: A Corrida Milionária ในช่วงเวลาที่ต้องซื้อเวลาของโทรทัศน์บราซิล RedeTV! โดยซีซั่นแรกเริ่มรับสมัครตั้งแต่เดือน มกราคม จนถึง กรกฎาคม ถ่ายทำในช่วงเดือน สิงหาคม ถึง กันยายน และออกอากาศซีซั่นแรกในช่วงวันที่ 13 ตุลาคม ค.ศ. 2007 ถึง 5 มกราคม ค.ศ. 2008(โปรตุเกส)
ในช่วงปี ค.ศ. 2008 ดิสคัฟเวอรี แชนแนล ลาตินอเมริกา ได้ประกาศเวอร์ชันลาตินอเมริกาของดิ อะเมซิ่ง เรซ ในชื่อ ดิ อะเมซิ่ง เรซ เอ็น ดิสคัฟเวอรี แชนแนล โดยเป็นความร่วมมือกับดิสนีย์แชนแนล ลาตินอเมริกา โดยคาดว่าจะเริ่มถ่ายทำในช่วงต้นปี ค.ศ. 2009 และออกอากาศในแถบลาตินอเมริกา และหมู่เกาะในทะเลแคริบเบียน ในช่วงปลายปีเดียวกัน และโทรทัศน์อิสราเอล Reshet ได้ลิขสิทธิ์ในการผลิตเวอร์ชันอิสราเอลของรายการที่ชื่อ  Ha'Merotz La'Million (อังกฤษ: The Race to the Million; ไทย: การแข่งขันสู่เงินล้าน) โดยรายการมีกำหนดจะออกอากาศทั่วเอเชียใน ค.ศ. 2009
โดยส่วนใหญ่แล้วจะซื้อลิขสิทธิ์มาผลิตและฉายไปทั่วทวีปที่ตนเองอยู่ ไม่ว่าจะเป็น ทวีปเอเชีย ทวีปยุโรป ทวีปอเมริกาใต้ ยกเว้นสหรัฐอเมริกาที่เป็นต้นกำเนิดและมีลิขสิทธิ์เป็นของตนเองโดยมากต่างประเทศจะซื้อรายการของสหรัฐอเมริกาไปฉาย แต่ในบางประเทศก็ซื้อลิขสิทธิ์ไปเพื่อผลิตเองและฉายเฉพาะในประเทศตนเองเท่านั้น ไม่ได้ฉายไปทั่วทวีป เช่น ประเทศบราซิล ประเทศจีน ประเทศอิสราเอล ประเทศออสเตรเลีย ประเทศยูเครน เป็นต้น
| ประเทศที่มีรายการ | ชื่อท้องถิ่น | เครือข่ายโทรทัศน์ | เงินรางวัลสูงสุด |
| --- | --- | --- | --- |
| สหรัฐอเมริกา | ดิ อะเมซิ่ง เรซ | ซีบีเอส | US$ 1,000,000 |
| ทวีปเอเชีย | ดิ อะเมซิ่ง เรซ เอเชีย | เอเอกซ์เอ็น เอเชีย | US$ 100,000 |
| ทวีปอเมริกาใต้ | ดิ อะเมซิ่ง เรซ ลาติน อเมริกา | ดิสคัฟเวอรี แชนแนล | US$ 250,000 |
| ทวีปยุโรป | ดิ อะเมซิ่ง เรซ เซ็นทรัล ยุโรป | เอเอกซ์เอ็น เซ็นทรัล ยุโรป | € 100,000 |
| ประเทศฝรั่งเศส | อะเมซิ่ง เรซ | Direct 8 | € 50,000 |
| ประเทศออสเตรเลีย | ดิ อะเมซิ่ง เรซ ออสเตรเลีย | เซเว่น เน็ตเวิร์ค | AU$ 250,000 |
| ประเทศนอร์เวย์ | ดิ อะเมซิ่ง เรซ นอร์เกียน | TV2 | NOK 1,000,000 |
| ประเทศแคนาดา | ดิ อะเมซิ่ง เรซ แคนาดา | CTV | CA$ 500,000 |
| ประเทศฟิลิปปินส์ | ดิ อะเมซิ่ง เรซ ฟิลิปปินส์ | TV5 | PHP 2,000,000 |
| ประเทศจีน | ดิ อะเมซิ่ง เรซ ไชน่า รัช | เซียงไฮ้อินเตอร์เนชั่นแนล | RMB¥ 500,000 |
| ประเทศอิสราเอล | Ha'Merotz La'Million | Channel 2 - Reshet | ₪ 1,000,000 |
| ประเทศบราซิล | A Corrida Milionária | RedeTV! | R$ 500,000 |
| ประเทศยูเครน | Вепикі перегони | 1+1 | UAH 1,000,000 |
| ประเทศเวียดนาม | Cuộc đua kỳ thú | Vietnam Television 3 | VND 300,000,000 |